**การดำเนินงานด้านสิ่งแวดล้อม**

Environmental Management

ดีแทคมุ่งมั่นในการดำเนินธุรกิจที่มีความรับผิดชอบต่อสิ่งแวดล้อม และกำหนดเป็นหนึ่งในนโยบายการดำเนินธุรกิจอย่างยั่งยืน โดยมีการดำเนินงานที่จะส่งผลกระทบต่อสิ่งแวดล้อมน้อยที่สุดควบคู่ไปกับการฟื้นฟูสิ่งแวดล้อมอย่างต่อเนื่อง ทั้งนี้ ดีแทคมีเป้าหมายลดการใช้น้ำและพลังงานร้อยละ 10 ต่อปี และเก็บขยะอิเล็กทรอนิคส์ที่ไม่ใช้แล้วจากลูกค้าจำนวน 100,000 ชิ้น เพื่อนำไปรีไซเคิลด้วยวิธีการที่เหมาะสมไม่ส่งผลเสียต่อสิ่งแวดล้อม

สำหรับเป้าหมายระยะยาว ดีแทควางแผนที่จะลดคาร์บอนฟุตปริ้นท์ด้วยการปรับปรุงกิจกรรมทางการตลาด และศูนย์บริการให้เป็นมิตรต่อสิ่งแวดล้อมมากขึ้น โดยกำหนดแนวทางปฏิบัติด้านสิ่งแวดล้อมดังนี้

1) ทำการประเมินความเสี่ยงของการดำเนินธุรกิจที่จะส่งผลกระทบต่อสิ่งแวดล้อมอยู่เสมอ

2) พัฒนาระบบการบริหารจัดการด้านสิ่งแวดล้อม (Environmental Management System: EMS) ให้เป็นแพลทฟอร์มการรายงานผลการดำเนินงานด้านสิ่งแวดล้อมขององค์กร เพื่อนำข้อมูลมาวางแผนและปรับปรุงการดำเนินงานให้มีประสิทธิภาพยิ่งขึ้น

3) สร้างความร่วมมือกับผู้มีส่วนได้ส่วนเสีย และหน่วยงานที่เกี่ยวข้อง เพื่อขยายผลการดำเนินงานด้านสิ่งแวดล้อม ตลอดจนการพัฒนาสินค้าและบริการที่เป็นมิตรต่อสิ่งแวดล้อม

4) ลดการใช้น้ำและพลังงาน

5) กำจัดขยะอิเล็กทรอนิกส์อย่างมีประสิทธิภาพ

การประเมินผลกระทบด้านสิ่งแวดล้อม

ดีแทคจะประเมินผลกระทบทางสิ่งแวดล้อม (Environmental Significant Topics Assessment) ในช่วงเวลาที่เหมาะสม โดยประเมินจาก 127 ส่วนงานในการดำเนินธุรกิจ ซึ่งมีตัวชี้วัด 4 ประเด็นสำคัญได้แก่ ขยะอิเล็กทรอนิคส์ น้ำและพลังงาน ขยะอันตราย และขยะทั่วไป

|  |  |  |
| --- | --- | --- |
| ประเด็นทางสิ่งแวดล้อม | ผลกระทบทางสิ่งแวดล้อม | การควบคุม |
| ขยะอิเล็กทรอนิคส์ | -การปนเปื้อนของดิน | -ปฏิบัติตามกฎหมาย  -ปฏิบัติตามแนวทางการบริหารจัดการสิ่งแวดล้อม  -ปฏิบัติตามหลักกำจัดขยะอิเล็คทรอนิคส์และการรีไซเคิล  -การดำเนินงานโครงการ dtac ThinkSmart “ทิ้งอย่างฉลาด” |
| น้ำและพลังงาน | -การลดลงของทรัพยากรธรรมชาติ  -การปนเปื้อนของดิน  -มลพิษทางน้ำ  -ภาวะโลกร้อนและการเปลี่ยนแปลงสภาพภูมิอากาศ | -ปฏิบัติตามกฎหมาย  -ปฏิบัติตามแนวทางการบริหารจัดการสิ่งแวดล้อม  -การดำเนินกิจกรรมรณรงค์ภายใน |
| ขยะอันตราย | -การปนเปื้อนของดิน  -การทำลายชั้นโอโซน  -มลพิษทางอากาศ  -การลดลงของทรัพยากรธรรมชาติ | -ปฏิบัติตามกฎหมาย  -ปฏิบัติตามแนวทางการบริหารจัดการสิ่งแวดล้อม |
| ขยะทั่วไป | การปนเปื้อนของดิน | -ปฏิบัติตามกฎหมาย  -ปฏิบัติตามแนวทางการบริหารจัดการสิ่งแวดล้อม |

หนึ่งในโครงการลดผลกระทบต่อสิ่งแวดล้อม คือ dtac e-Invoice ซึ่งดีแทคได้ดำเนินการมากว่า 8 ปีแล้ว โดยมีเป้าหมายเพื่อลดการใช้กระดาษในการจัดทำเอกสารแจ้งยอดค่าบริการ และตอบโจทย์พฤติกรรมลูกค้าในยุคดิจิทัล โดยปี 2561 มีลูกค้าที่ยกเลิกการรับใบแจ้งค่าบริการแบบกระดาษมาใช้ e-invoice ประมาณ 1.36 ล้านราย ซึ่งช่วยลดการปล่อยก๊าซคาร์บอนไดออกไซด์สู่ชั้นบรรยากาศได้ประมาณ 1,228,000 กิโลคาร์บอน เทียบเท่ากับการปลูกต้นต้นไม้กว่า 136,432 ต้น โดยคำนวนตามหลักเกณฑ์ขององค์การบริหารก๊าซเรือนกระจก (องค์การมหาชน) และตลาดหลักทรัพย์แห่งประเทศไทย

การกำจัดของเสีย

ดีแทคได้ระบุประเภทมลภาวะสิ่งแวดล้อมที่เกิดจากการดำเนินธุรกิจโทรคมนาคม พร้อมทั้งมาตรการลดผลกระทบต่อสิ่งแวดล้อม โดยปี 2561 ดีแทคพบว่า ขยะอิเล็กทรอนิคส์เป็นหนึ่งในประเด็นสำคัญ จึงริเริ่มโครงการ dtac ThinkSmart “ทิ้งอย่างฉลาด” เพื่อช่วยลดการปล่อยก๊าซเรือนกระจก โดยดีแทครณรงค์ให้ลูกค้าและประชาชนทั่วไปนำโทรศัพท์มือถือ แบตเตอรี่ ซิมการ์ด และอุปกรณ์เสริมต่างๆ เช่น หูฟัง อะแดปเตอร์ เป็นต้น รวมไปถึงอุปกรณ์อิเล็กทรอนิกส์และเครื่องใช้ไฟฟ้าที่เสื่อมสภาพแล้วไปทิ้งได้ที่ตู้รับ ThinkSmart ของดีแทค ที่กระจายอยู่ตาม dtac hall ทั่วประเทศ และจุดรับตามสถานที่ของพันธมิตรดีแทค เช่น เทสโก้โลตัส และเอสซีจี สำนักงานใหญ่ เป็นต้น

ขยะอิเล็กทรอนิกส์เหล่านี้จะถูกนำไปรีไซเคิลตามกระบวนการอย่างถูกวิธีและปลอดภัยต่อสิ่งแวดล้อม โดยบริษัท ทีอีเอส.เอเอ็มเอ็ม (ประเทศไทย) จำกัด หรือ TES-AMM ซึ่งเป็นผู้ให้บริการรีไซเคิลอุปกรณ์อิเล็กทรอนิกส์และเครื่องใช้ไฟฟ้าที่มีเครือข่ายทั่วโลก

ในปี 2561 ดีแทคสามารถเก็บรวบรวมขยะอิเล็กทรอนิกส์ได้จำนวนทั้งสิ้น 190,942 ชิ้น ซึ่งส่วนใหญ่เป็นเครื่องโทรศัพท์มือถือและแบตเตอรี่ สามารถลดก๊าซเรือนกระจกได้ประมาณ 2,360,000 กิโลคาร์บอน เทียบเท่ากับการปลูกต้นไม้ 262,506 ต้น (จากการคำนวนของ TES-AMM: โทรศัพท์ 1 เครื่องเทียบเท่ากับการลดปริมาณก๊าซคาร์บอน 12.58 กิโลคาร์บอน )

|  |  |  |
| --- | --- | --- |
| ปี | จำนวนขยะที่จัดเก็บ (ชิ้น) | ปริมาณก๊าซเรือนกระจกที่ลดได้ (KgCO2e) |
| 2557 | 1,580 | 1,800 |
| 2558 | 1,116,297 | 14,000,000 |
| 2559 | 450,328 | 5,540,000 |
| 2560 | 60,863 | 765,000 |
| 2561 | 190,942 | 2,360,000 |

|  |  |  |
| --- | --- | --- |
| ประเภทขยะ | ปริมาณขยะ ปี 2561 (ตัน) | วิธีการกำจัด |
| ขยะทั่วไป | 14.8 | รีไซเคิล |
| ขยะอันตราย  -แบตเตอรี่เสื่อมสภาพ  -ขยะอิเล็กทรอนิกส์ | -\*  -\* | รีไซเคิลโดยบริษัทคู่ค้าที่ได้รับใบอนุญาต |
|  |  |  |
|  |  |  |

\*ข้อมูลจะได้รับในรอบปี 2562

การใช้น้ำและพลังงาน

ดีแทคกำหนดแนวปฏิบัติเพื่อส่งเสริมการอนุรักษ์น้ำและพลังงาภายในองค์กรอย่างมีประสิทธิภาพดังนี้

1. พัฒนาระบบการจัดการพลังงานอย่างเหมาะสม และสอดคล้องกับกฎหมายและข้อกำหนดอื่นๆ ที่เกี่ยวข้อง

2. ปรับปรุงประสิทธิภาพการใช้ทรัพยากรพลังงานขององค์กรอย่างต่อเนื่อง และเหมาะสมกับธุรกิจ เทคโนโลยี และแนวทางการปฏิบัติงานที่ดี

3. กำหนดแผนและเป้าหมายการอนุรักษ์น้ำและพลังงานในแต่ละปี พร้อมทั้งสร้างความเข้าใจและจิตสำนึกของพนักงานทุกคน

4. การอนุรักษ์น้ำและพลังงานเป็นหน้าที่และความรับผิดชอบของเจ้าของ ผู้บริหาร และพนักงานทุกระดับ ที่ต้องให้ความร่วมมือในการปฏิบัติตามมาตรการที่กำหนด พร้อมทั้งติดตาม ตรวจสอบ และรายงานต่อคณะทำงานด้านการจัดการพลังงาน

5. ให้การสนับสนุนที่จำเป็น รวมถึงทรัพยากรบุคคล งบประมาณ เวลาในการทำงาน การฝึกอบรม และการมีส่วนร่วมในการนำเสนอข้อคิดเห็น เพื่อพัฒนางานด้านการอนุรักษ์น้ำและพลังงาน

6. ผู้บริหารและคณะทำงานด้านการจัดการพลังงาน จะทบทวน ปรับปรุงนโยบาย เป้าหมาย รวมถึงแผนการดำเนินงานด้านพลังงานทุกปี

ในปี 2561 ได้รณรงค์พนักงานกว่า 3,000 คน ที่อาคารสำนักงานใหญ่ ศูนย์คอลเซ็นเตอร์ และสำนักงานย่อยใน 4 จังหวัด ให้ตระหนักถึงการมีส่วนร่วมอนุรักษ์น้ำและพลังงานไฟฟ้า

สถิติการใช้น้ำโดยรวม

|  |  |  |  |  |
| --- | --- | --- | --- | --- |
|  | 2558 | 2559 | 2560 | 2561 |
| ปริมาณน้ำ (m3) | 115,723 | 374,714 | 368,980 | 363855 |

สถิติการใช้พลังงานขององค์กรในปี 2561

|  |  |
| --- | --- |
| ประเภทการใช้พลังงาน | ปริมาณการใช้พลังงาน |
| น้ำมันเชื้อเพลิงจากยานพาหนะของบริษัท | 104.615.25 |
| เชื้อเพลงสำหรับเครื่อง Generator | 4.474.15 |
| การใช้ไฟฟ้าในอาคารต่างๆ | 264.391.64 |
| ไฟฟ้าเสาสัญญาณ | 2,964,672.00 |
| รวมการใช้พลังงานทั้งหมด | 3,229,063.64 |

\*ปริมาณการใช้เชื้อเพลิงทั้งหมด (ลิตร แปลงเป็นหน่วยกิกะจูล)

\*ปริมาณการใช้ไฟฟ้าในการดำเนินงานทั้งหมด (กิโลวัตต์-ชั่วโมง แปลงเป็นหน่วยกิกะจูล)